Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 193

(3) A beraktározott áruk nem export célú kitárolása esetében az azok után igénybe vett vámvisszatérítés, exporttámogatás összegét vissza kell fizetni. A vámhivatal a belföldi forgalom számára történő kitárolást csak akkor végezheti el, ha az igénybe vett vámvisszatérítés és az igénybe vett exporttámogatás visszafizetését igazolják. A vámhivatal köteles a kiviteli ellenőrzésről kiállított EV visszavonásáról határozattal intézkedni, és annak egy példányával az adóhatóság illetékes szervét, valamint az exporttámogatási rendeletek hatálya alá tartozó áruk esetében az Agrárintervenciós Központot is tájékoztatni. A kiviteli céllal történő kitárolás során az árutovábbítás szabályait kell alkalmazni. Jövedéki törvény hatálya alá tartozó termékek esetében a jövedéki előírásokat is be kell tartani.

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes